NERINGOS GIMNAZIJA
UGDYMO KARJERAI VEIKLOS PLANAS
2026 – 2027 m. m. 

Ugdymas karjerai – tai žinių, gebėjimų ir nuostatų apie save, karjeros (mokymosi ir darbo) galimybes, karjeros sprendimų priėmimą, karjeros planavimą, derinimą su kitomis gyvenimo sritimis ir realizavimą įgijimo procesas. Ugdymu karjerai siekiama mokiniams suteikti karjeros valdymo kompetencijų, grindžiamų bendrosiomis kompetencijomis.

Plano rengimo pagrindas – planas parengtas vadovaujantis 2022 m. rugpjūčio 24 d. Lietuvos Respublikos Vyriausybės nutarimu Nr. 847 patvirtintu ,,Profesinio orientavimo teikimo tvarkos aprašu" ir 2022 m. rugpjūčio 31 d. Lietuvos Respublikos Švietimo, mokslo ir sporto ministro įsakymu Nr. V-1334 patvirtintomis ,,Rekomendacijomis dėl karjeros specialistų funkcijų ir profesinio orientavimo paslaugų teikimo švietimo įstaigose“.
Tikslas: 
Sudaryti sąlygas mokiniams ugdytis karjeros kompetencijas, būtinas sėkmingam mokymosi krypties, profesijos ir (ar) darbinės veiklos pasirinkimui, perėjimui iš mokyklos aplinkos į darbinę aplinką, tolesnei profesinei raidai ir mokymuisi visą gyvenimą. 

Uždaviniai: 
•Sudaryti sąlygas ir siekti, kad kiekvienas mokinys galėtų ugdyti 4 kompetencijas: pažinti save, karjeros galimybes, planuoti karjerą ir ją įgyvendinti. 
• skatinti mokinius pažinti savo asmenybės savybes, interesus, gabumus, įgūdžius ir jų sąsajas su karjera;
• plėtoti darbo galimybių, darbo pasaulio, profesijų įvairovės ir kaitos supratimą;
• ugdyti gebėjimą rasti ir efektyviai naudoti karjeros informaciją;
• skatinti gebėjimus sieti savo mokymosi rezultatus, kompetencijas, gabumus ir interesus su karjeros pasirinkimais;
• išugdyti gebėjimus kelti gyvenimo ir karjeros tikslus ir priimti karjeros sprendimus;
• padėti mokiniams mokymosi ir laisvalaikio veiklose taikyti ir tobulinti karjerai svarbiausias bendrąsias kompetencijas.
• Padėti gimnazistams planuoti individualią karjerą (teikti informaciją apie studijų galimybes, informuoti apie darbo rinkos pasiūlą, paklausą bei darbo paiešką). 
• Organizuoti mokinių susitikimus su mūsų gimnaziją baigusiais mokiniais, įvairių profesijų atstovais, profesinių, aukštųjų mokyklų atstovais; darbdaviais, verslininkais, užimtumo tarnybos atstovais; taip pat organizuoti informacinius, metodinius renginius karjeros klausimais.
• Rengti edukacinius, kultūrinius, socialinius projektus; koordinuoti išvykas į darbo ir profesinio ugdymo įstaigas. 
• Teikti individualias ir grupines konsultacijas gimnazijos bendruomenei.
• Kaupti ir skleisti informaciją profesinio orientavimo klausimais (skelbti aktualią informaciją profesinio orientavimo klausimais gimnazijos, UK internetiniuose puslapiuose, pagal poreikį mokytojų kambaryje, teikti gimnazijos bendruomenės nariams informaciją apie darbo rinkos poreikius ir profesijų paklausą; organizuoti karjeros dienas gimnazijoje; vykdyti švietėjišką bei tiriamąją veiklą gimnazijoje: ją analizuoti; kaupti naujausią literatūrą, susijusią su mokinių karjera ir įsidarbinimu;
• Bendradarbiauti su kitais karjeros specialistais, profesinėmis mokyklomis ir kitomis ugdymo arba darbo institucijomis; bendradarbiauti su klasių vadovais, dalykų mokytojais, teikti jiems atitinkamas konsultacijas. 
• Konsultuoti mokinių tėvus (globėjus, rūpintojus) jų vaikų profesijos pasirinkimo klausimais.
 • Organizuoti mokinių profesinį veiklinimą (darbo vietų stebėjimą, mokinių mini praktikas, sėkmės pamokas, asistento dienas ir pan.), įgytos patirties aptarimą ir kitas veiklas.


Darbo būdai, metodai ir priemonės ir formos: 
Individualios konsultacijos, grupinis darbas, darbas klasėse, tėvų konsultavimas, bendravimas su socialiniais partneriais ir kitomis ugdymo įstaigomis, informacijos paieška ir sklaida internete, profesinis informavimas pamokų ir klasių valandėlių metu, ugdymo karjerai informacinis stendas.

Ugdymas karjerai gimnazijoje (toliau–mokykloje) apima šias sritis: 
- informavimas apie karjerą, kurio tikslas yra rinkti, teikti ir vertinti informaciją, reikalingą planuojant karjerą, renkantis mokymąsi, profesinės veiklos sritį ar darbą. Šioje veikloje naudojamos įvairios specializuotos interneto svetainės, spausdinti leidiniai, organizuojami susitikimai su įvairių profesijų atstovais; 
- profesinis veiklinimas, kurio tikslas – organizuoti mokinių veiklą, naudojant realaus ar virtualaus darbo kontekstą ir aplinką, plėtojant mokinių žinias ir įgūdžius apie įvairias darbo veiklos sritis, darbą, įsidarbinimą, darbdavius ir darbuotojus (išvykos į įmones, įstaigas, organizacijas); 
- karjeros vertinimas, kurio tikslas – padėti pažinti mokiniams individualias savybes (nuostatas, žinias, supratimą, gebėjimus) ir juos įvertinti atsižvelgus į karjeros galimybes ir reikalavimus; šioje veikloje naudojami įvairūs klausimynai, užduotys, testai, skirti individualioms savybėms, interesams, jų sąsajomis su profesine karjera, karjeros planavimu, įgyvendinimu ir vertinimu padėti pažinti; 
- karjeros konsultavimas, kurio tikslas – teikti pagalbą mokiniams planuojant karjerą, renkantis mokymąsi, padėti pažinti ir įvertinti individualias savybes, profesijos ypatumus, karjeros galimybes.

Ugdymas karjerai gimnazijoje vykdomas: 
a. 1–10 klasių mokiniams įvairių dalykų mokytojai ugdymą karjerai integruoja į mokamąjį dalyką; 
b. per 1–10 klasių vadovų veiklą: klasių vadovai savo veiklos planuose numato ugdymui karjerai valandėles per mokslo metus, fiksuoja TAMO e. dienyne; 
c. per kultūrinę, pažintinę veiklą, neformalųjį ugdymą;  
d. per temines pamokas, konsultacijas III – IV gimnazijos mokiniams - užsiėmimai susiję su savęs pažinimo, karjeros galimybių pažinimo, karjeros planavimo ir įgyvendinimo temomis:„VBE. Kaip tinkamai pasirinkti?” „LAMA BPO sistema“ „Studijos Lietuvoje ir užsienyje“ „Studijų sritys ir kryptys“ „CV ir motyvacinis pokalbis“ „Darbo paieškos būdai ir formos“ ir kt.
	


Veiklos:
	Laikas
	Klasės
	Veikla / tema
	Įgyvendinimo forma
	Siekiamas rezultatas

	Rugsėjis
	1–4
	Aš ir mano stiprybės
	Integruota klasės valandėlė: žaidimai, piešiniai, pokalbiai
	Mokiniai geba įvardyti savo pomėgius ir stipriąsias savybes

	Rugsėjis–spalis
	5–8
	Kas aš? Mano interesai, gebėjimai ir stiprybės
	Klasės valandėlė, savęs pažinimo užduotys
	Mokiniai geriau pažįsta savo interesus, gebėjimus ir asmenines savybes

	Rugsėjis–spalis
	I–IV gimn.
	Mano karjeros profilis
	Klasės valandėlė, savęs pažinimo priemonės, refleksija
	Mokiniai geba įvardyti savo interesus, vertybes, gebėjimus ir galimas profesines kryptis

	Spalis–lapkritis
	1–4
	Profesijų pasaulis
	Profesijų žaidimai, viktorinos, profesijų atstovų pristatymai
	Mokiniai susipažįsta su profesijų įvairove ir jų reikšme visuomenei

	Spalis–lapkritis
	5–8
	Profesija iš arti
	Klasės valandėlės, susitikimai su profesijų atstovais
	Mokiniai susipažįsta su profesijų ypatumais ir joms reikalingomis kompetencijomis

	Lapkritis–gruodis
	I–IV gimn.
	Profesijos ir besikeičiantis darbo pasaulis
	Diskusija, informacijos paieška ir analizė
	Mokiniai supranta darbo rinkos kaitą, technologijų įtaką ir geba kritiškai vertinti informaciją

	Lapkritis–gruodis
	1–4
	Kuo dirba žmonės mano aplinkoje?
	Susitikimai su tėvais, bendruomenės ir įvairių profesijų atstovais
	Mokiniai profesijas susieja su realiais žmonėmis ir jų atliekamomis veiklomis

	Gruodis–sausis
	5–8
	Mano pomėgis – mano ateities galimybė?
	Klasės valandėlė, individualios ir grupinės užduotys
	Mokiniai mokosi sieti interesus, gebėjimus ir pomėgius su galimomis profesinėmis kryptimis

	Sausis–vasaris
	I–II gimn.
	Mano pasirinkimai ir ateities galimybės
	Klasės valandėlė, individualios konsultacijos
	Mokiniai geba sieti mokomųjų dalykų pasirinkimą su tolesnio mokymosi ir profesinėmis galimybėmis

	Sausis–kovas
	III–IV gimn.
	Kas po gimnazijos?
	Studijų, profesinio mokymo, stojimo galimybių pristatymai ir individualios konsultacijos
	Mokiniai susipažįsta su skirtingais tolesnio mokymosi ir karjeros keliais

	Vasaris
	1–4
	Mano svajonių profesija
	Kūrybinė klasės valandėlė
	Mokiniai geba papasakoti apie dominančią profesiją ir supranta mokymosi svarbą

	Vasaris–kovas
	5–8
	Mokomieji dalykai ir profesijos
	Integruota klasės valandėlė
	Mokiniai supranta mokomųjų dalykų, kompetencijų ir profesijų sąsajas

	Kovas–gegužė
	5–IV gimn.
	Profesija iš arti – profesinis veiklinimas
	Išvykos, vizitai į įstaigas ir įmones, susitikimai su specialistais
	Mokiniai praktiškai susipažįsta su darbo aplinka ir profesijomis

	Kovas–gegužė
	I–IV gimn.
	Karjeros šešėliavimas
	Profesinis veiklinimas Neringos ir regiono įstaigose bei įmonėse
	Mokiniai praktiškai išbando arba stebi dominančios profesinės srities veiklą

	Balandis
	5–8
	Mano ateities kelias
	Karjeros kelio žemėlapio kūrimas
	Mokiniai geba kelti pirmuosius mokymosi ir karjeros tikslus

	Balandis–gegužė
	I–II gimn.
	Mano karjeros planas
	Klasės valandėlė ir individualios užduotys
	Mokiniai geba numatyti artimiausius mokymosi ir karjeros žingsnius

	Balandis–gegužė
	III–IV gimn.
	Pasirengęs kitam žingsniui
	CV rengimo, motyvacinio prisistatymo, darbo ar stojimo pokalbio praktinės užduotys
	Mokiniai geba pristatyti save, savo gebėjimus ir patirtį

	Gegužė–birželis
	1–4
	Ką sužinojau apie save ir profesijas?
	Refleksinė klasės valandėlė
	Mokiniai apibendrina per metus įgytas žinias

	Gegužė–birželis
	5–8
	Ką sužinojau ir ką noriu išbandyti?
	Refleksija, karjeros aplanko papildymas
	Mokiniai įsivertina savo pažangą ir numato kitų metų tikslus

	Gegužė–birželis
	I–IV gimn.
	Mano kitas žingsnis
	Individuali refleksija ir konsultacijos
	Mokiniai įsivertina karjeros kompetencijas ir numato tolesnius veiksmus

	Visus mokslo metus
	5–IV gimn.
	Individualus profesinis konsultavimas
	Individualūs susitikimai pagal poreikį
	Mokiniams teikiama individualizuota pagalba priimant mokymosi ir karjeros sprendimus

	Visus mokslo metus
	1–IV gimn.
	Profesinis informavimas
	Informacijos apie profesijas, renginius, konkursus, mokymosi ir profesinio veiklinimo galimybes sklaida
	Užtikrinamas aktualios profesinio orientavimo informacijos prieinamumas


Veiklų integravimas į klasių valandėles
1–4 klasėse pagrindinis dėmesys skiriamas savęs pažinimui, profesijų įvairovės pažinimui, mokymosi svarbos suvokimui ir pozityvaus požiūrio į darbą formavimui. Taikomi žaidimai, kūrybinės užduotys, pokalbiai ir susitikimai su profesijų atstovais.
5–8 klasėse gilinamas savęs pažinimas, tyrinėjami interesai ir gebėjimai, mokomasi juos sieti su profesijomis, mokomaisiais dalykais ir darbo pasauliu. Didesnis dėmesys skiriamas praktiniam profesijų pažinimui.
I–II gimnazijos klasėse ugdomas gebėjimas priimti sprendimus, vertinti savo stiprybes ir galimybes, sieti mokomųjų dalykų pasirinkimą su tolesniu mokymusi bei profesinėmis kryptimis.
III–IV gimnazijos klasėse pagrindinis dėmesys skiriamas konkretaus tolesnio mokymosi ir karjeros kelio planavimui, studijų ir profesinio mokymo galimybėms, stojimui, pasirengimui darbo rinkai ir individualioms konsultacijoms.
Neringos aplinkos ir bendruomenės įtraukimas
Siekiant profesinį orientavimą susieti su realiu darbo pasauliu, numatoma bendradarbiauti su Neringos savivaldybės, kultūros, švietimo, turizmo, gamtosaugos, miškininkystės, sveikatos, viešojo saugumo, transporto, svetingumo, verslo ir kitų sričių įstaigomis bei specialistais.
[bookmark: _GoBack]Vyresniųjų klasių mokiniams pagal galimybes organizuojamas profesinis veiklinimas ir karjeros šešėliavimas, leidžiantis stebėti pasirinktos profesijos atstovo darbo dieną ir praktiškai susipažinti su profesine aplinka.
Laukiami rezultatai
1–4 klasių mokiniai geba įvardyti savo pomėgius ir stipriąsias savybes, pažįsta įvairias profesijas ir suvokia mokymosi bei darbo reikšmę.
5–8 klasių mokiniai geriau pažįsta savo interesus ir gebėjimus, geba juos sieti su profesinėmis kryptimis, supranta mokomųjų dalykų ir profesijų sąsajas.
I–II gimnazijos klasių mokiniai geba argumentuotai vertinti savo mokymosi pasirinkimus, pažįsta skirtingas tolesnio mokymosi ir profesines galimybes bei pradeda formuoti individualų karjeros planą.
III–IV gimnazijos klasių mokiniai geba savarankiškai ieškoti ir kritiškai vertinti informaciją apie studijas, profesinį mokymą ir darbo rinką, turi pagrindinį bei alternatyvų tolesnio mokymosi ar karjeros planą.
Veiklos vertinimas
įgyvendintų karjeros ugdymo veiklų ir jose dalyvavusių mokinių skaičių;
profesinio veiklinimo ir susitikimų su profesijų atstovais skaičių;
individualių ir grupinių konsultacijų vykdymą;
mokinių refleksijas ir grįžtamąjį ryšį;
mokinių gebėjimą įsivertinti savo interesus, gebėjimus ir karjeros kompetencijas;
mokinių įsitraukimas į “Spotiself” VIP ir karjeros stebėjimo platformos veiklas;
vyresniųjų klasių mokinių pasirengimą priimti tolesnio mokymosi ir karjeros sprendimus.
Profesinio orientavimo veikla grindžiama savęs pažinimo, karjeros galimybių pažinimo, karjeros planavimo ir karjeros įgyvendinimo kompetencijų ugdymu, atsižvelgiant į mokinio amžių, individualius poreikius ir ugdymosi etapą.

*Mokslo metų eigoje planas gali būti koreguojamas pagal poreikį                      

